Diari Oficial de la Generalitat Valenciana


Sumari del DOGV 4484, del 22-04-2003 (2003/4332)

RESOLUCIÓ de 4 d'abril de 2003 de la Direcció General d'Ordenació i Innovació Educativa i Política Lingüística per la qual es fa pública la relació d'activitats reconegudes d'interés formatiu i pedagògic en el primer trimestre de l'any en curs.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4484

Data del DOGV
:   22-04-2003

Secció del DOGV
:   II. AUTORITATS I PERSONAL - D) CURSOS DE FORMACIÓ

Número del document
:   2003/4332


Data del document
:   04-04-2003

Organisme emissor
:   Conselleria de Cultura i Educació

Tipus de document
:   Resolució

Descriptors 

:   * formació del professorat
    * personal docent
    * mètode pedagògic

RESOLUCIÓ de 4 d'abril de 2003 de la Direcció General d'Ordenació i Innovació Educativa i Política Lingüística per la qual es fa pública la relació d'activitats reconegudes d'interés formatiu i pedagògic en el primer trimestre de l'any en curs. [2003/4332]
  
Havent sigut sol·licitat, pels representants legals de les entitats que es relacionen en l'annex únic d'esta resolució, que siga reconegut l'interés formatiu i pedagògic de les activitats, que igualment es relacionen, havent constatat pel Servici de Formació del Professorat d'esta Direcció General que es complixen els requisits reglamentàriament establits en l'Ordre de 17 d'octubre de 1996 de la Conselleria de Cultura, Educació i Ciència, per la que es regula el reconeixement d'interés formatiu i pedagògic d'activitats de formació del professorat que tinguen lloc a la Comunitat Valenciana i en base a la disposició final primera de la mencionada Orde de 17 d'octubre de 1996 (DOGV 12.11.1996).
  
Per tot això, resolc:
  
Primer
  
Fer públic els reconeixements d'interés formatiu i pedagògic de les activitats que s'inclouen en l'annex únic d'esta resolució, als efectes assenyalats en l'apartat tercer de l'Ordre d'esta Conselleria de 17 d'octubre de 1996.
  
Segon
  
Podran participar en les activitats relacionades en l'annex únic d'esta resolució el personal docent no universitari amb destí en centres públics, centres sostinguts amb fons públics i centres privats inclosos dins de l'àmbit de gestió de la Conselleria de Cultura i Educació
  
De conformitat amb els articles 107, 116 i 117 de la Llei de Règim Jurìdic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa contra la present resolució, que posa fi a la via administrativa es podrà interposar potestativament un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
El recurs de reposició s'haurà d'interposar davant la Conselleria Cultura i Educació en el termini d'un mes a comptar des de l'endemà de la publicació en el Diari Oficial de la Generalitat Valenciana
  
El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de publicació en el Diari Oficial de la Generalitat Valenciana